CELEX: 62010TN0223
Language: ro
Date: 2010-05-20 00:00:00
Title: Cauza T-223/10: Acțiune introdusă la 20 mai 2010 — Regione Puglia/Comisia

3.7.2010   
            
            
               RO
            
            
               Jurnalul Oficial al Uniunii Europene
            
            
               C 179/56
            
         Acțiune introdusă la 20 mai 2010 — Regione Puglia/Comisia
   (Cauza T-223/10)
   2010/C 179/95
   Limba de procedură: italiana
   
      Părțile
   
   
      Reclamantă: Regione Puglia (Bari, Italia) (reprezentanți: F. Brunelli, A. Aloia, avocați)
   
      Pârâtă: Comisia Europeană
   
      Concluziile reclamantei
   
   
               —
            
            
               Anularea Notei de debit a Comisiei Europene nr. 3241001630 din 26 februarie 2010.
            
         
               —
            
            
               Obligarea pârâtei la plata cheltuielilor și a onorariilor, pe lângă rambursarea forfetară a cheltuielilor de judecată generale.
            
         
      Motivele și principalele argumente
   
   Prezenta acțiune este îndreptată împotriva Notei de debit din 26 februarie 2010, emisă de pârâtă în executarea Deciziei C(2009) 10350 din 22 decembrie 2009 de reducere a contribuției financiare din partea Fondului european de dezvoltare regională (FEDER), acordate inițial în favoarea programului operațional POR Puglia, din cadrul obiectivului 1 (2000-2006). Această din urmă decizie a fost atacată de Regione Puglia și de Republica Italiană în cauzele T-84/10 (1) și respectiv T-117/10 (2).
   În susținerea acțiunii, Republica Italiană invocă următoarele argumente:
   
               —
            
            
               nelegalitatea Deciziei C(2009) 10350 din 22 decembrie 2009, pe baza motivelor și a principalelor argumente deja invocate în cauza T-84/10.
            
         
               —
            
            
               încălcarea articolului 7 alineatul (2) din Regulamentul (CE) nr. 448/2001 al Comisiei din 2 martie 2001 de stabilire a normelor de aplicare a Regulamentului (CE) nr. 1260/1999 al Consiliului privind procedura de efectuare a corecțiilor financiare cu privire la ajutorul acordat în cadrul Fondurilor Structurale (3), care prevede majorarea cu 1,5 % în raport cu rata dobânzii aplicate de BCE cu privire la principalele operațiuni de refinanțare, în măsura în care nota de debit atacată prevede o rată a dobânzii compusă din cea publicată în Jurnalul Oficial al Uniunii Europene din 1 aprilie 2010, majorată cu 3,5 %.
            
         
      (1)  JO C 113, 1.5.10, p. 58.
   
      (2)  JO C 148, 5.6.2010, p. 32.
   
      (3)  JO L 64, 6.3.2001, p. 13, Ediție specială 14/vol. 1, p. 62.